



नयाँ संस्था दर्ता गर्दा पेश गर्नुपर्ने आवश्यक कागजातहरु/कार्यविधि

१. प्रारम्भिक भेलाः 
स्थानीय तह (बडा)का वहालवाला पदाधिकारीको रोहवरमा कम्तीमा ५१ (एकाउन्न) जना स्थानीय व्यक्ति(१८ वर्ष उमेर पुरा भएका)हरुको प्रत्यक्ष उपस्थितीमा प्रारम्भिक भेला हुनुपर्ने ।(प्रारम्भिक भेलको नमूना पाना 1 र २ मा संलग्न छ)
(प्रारम्भिक भेलामा उल्लेख हुनुपर्ने मुख्य प्रस्ताव तथा निर्णयहरुः)
क. संस्थाको नाम, ठेगाना तथा कार्यक्षेत्र तोक्ने सम्वन्धमा ।(चिनवन जिल्ला भर मात्र हुने)
ख. प्रारम्भिक तदर्थ कार्यसमितिको पदाधिकारीको चयन सम्वन्धमा ।(९ देखि १३ सदस्य पदाधिकारी रहने)
ग. विधान मस्यौदा समिति गठन सम्वन्धमा ।(१ संयोजक र २ सदस्य रहने)
नोटः-विधान मस्यौदा समितिले तयार पारेको एक प्रति विधान र प्रारम्भिक भेलाको रुजु गराई अन्तिम रुप दिन जिल्ला प्रशासन कार्यालयमा एक/एक प्रति बुझाउने ।
२. तदर्थ कार्यसमितिको बैठकः बैठकबाट हुनुपर्ने मुख्य निर्णयहरुः
क. संस्था दर्ता ऐन 2034 बमोजिम संस्थाको विधान पारित गर्ने।
ख. दर्ता प्रक्रियाको लागि पदाधिकारी तोक्ने र अख्तियारी दिने ।
३. पेश गर्नुपर्ने आवश्यक कागजातहरुः
क. तोकिएको ढाँचामा संयुक्त निवेदन (तदर्थ कार्य समितिको संयुक्त हस्ताक्षर भएको) रु. १० को टिकट,
ख. प्रारम्भिक भेला र तदर्थ कार्यसमितिको बैठकको निर्णय-१/१ प्रति
ग. सक्कल विधान नेपाली कागजमा दुई (२) प्रति/ सेतो कागजमा एक(१)- जम्मा तीन(३) प्रति
घ. प्रारम्भिक तदर्थ कार्यसमिति पदाधिकारीको व्यक्तिगत फारम र नागरिकता प्रमाणपत्रको फोटोकपी१/१ प्रति  
ङ. संस्थाको कार्यालय रहने घर/कोठाको घर धनीसंग गरिएको सम्झौता पत्र, घरको जग्गा धनि प्रमाण पूर्जा र नागरिकताको प्रतिलिपी समेत पेश गर्नु पर्नेछ। 
च. महिला, बालबालिका तथा वृद्धहरुको क्षेत्रमा कार्य गर्न विधानमा उल्लेख भएका संस्थाहरुको हकमा महिला तथा बालबालिका कार्यालयको सिफारिस पत्र
छ. सनाखन गर्न पदाधिकारीहरु स्वयं उपस्थित हुनुपर्ने ।(सक्कल नागरिकता सहित)
ज.साछीहरुको नागरिकता फोटोकपी १/१ प्रति (स्वयमले सक्कल अनुसार नक्कल ठिक छ भनि प्रमाणित गर्ने)
( आवश्यक कागजातहरु पूरा भएपछि कार्य-समितिका पदाधिकारीहरुको चालचलन बुझ्न प्रहरीमा पत्राचार गरिने र प्रहरी कार्यालयबाट चालचलनको जवाफ प्राप्त भएपछि दर्ता प्रक्रिया अघि बढ्ने )
झ. राजश्च वापत रु. १०००/- जम्मा गरेकोको बैंक भौचर १ प्रति ।
४. स्थानीय तह/वडा कार्यालयको सिफारिस पत्र -१ 






प्रारम्भिक भेलाको नमूना

 आज मिति 208.... साल ........ महिना .......... गते ........... वारको दिन चितवन जिल्ला .......... पालिका वडा नं. ..... अन्तर्गत ............ प्राङ्गणमा वडा अध्यक्ष/सदस्य श्री .................. को प्रमुख अथिथ्यमा यस क्षेत्रका समाजसेवी, विभिन्न पेशाकर्मी, सरोकारवाला महानुभावहरु एवम् महिला दिदिबहिनी तथा दाजुभाईहरुको देहाय वमोजिमको उपस्थितिमा प्रारम्भिक भेला बस्यौ ।
उपस्थिति
1. प्रमूख अतिथिः-     ... पालिका वडा नं. ... वडा अध्यक्ष/सदस्य श्री     हस्ताक्षर.....
2. अतिथिः- .................
3. ............ 
4. ..................
(नोट क्रमशः एकावन्न जना भन्दा बढिको उपस्तिथि जनाउने)

प्रस्तावहरुः-
   १. संस्थाको नाम, ठेगाना तथा कार्यक्षेत्र सम्बन्धमा ।
   २. प्रारम्भिक तदर्थ कार्यसमितिको पदाधिकारीको चयन सम्बन्धमा ।
   3. विधान मस्यौदा समिति गठन सम्बन्धमा ।


निर्णयहरुः-
निर्णय नं. १
प्रस्ताव नं. १ को सम्बन्धमा ............................ प्रयोजनकोलागि मुनाफारहित तथा जनहितकारी सामाजिक/धार्मिक/बौद्धिक .......  संस्था गठन गर्ने भनि आजको भेलाको सर्वसहमति अनुसार उक्त संस्थाको नाम ........................... रहने, संस्थाको कार्यालय .................... तथा कार्यक्षेत्र .................. रहने निर्णय भयो ।


निर्णय नं. २
प्रस्ताव नं. २ को सम्वन्धमा निर्णय नं. १ बमोजिम गठत संस्थाको कार्यसञ्चालन तथा व्यवस्थापन गर्न देहाय वमोजिमका  ..... जना व्यक्तिहरु रहनेगरी प्रारम्भिका पदाधिकारी छनौट/निर्वाचित गर्ने । उक्त पदाधिकारीहरु संस्थाको संस्थापक सदस्य रहने र संस्थाको पहिलो साधारण सभासम्मका लागि कार्यसमितिका रहने वा पुनः अनुमोदन हुने सर्वसहमतिबाट निर्णय गरियो ।
1. अध्यक्ष   ............
2. उपाध्यक्ष ...........
3. सचिव ..............
4. कोषाध्यक्ष ..........
5. सह-सचिव .........
6. सदस्य ............
7. सदस्य ............ 
(नोटः-क्रमशः जम्मा पदाधिकारी ९ देखि १५ सम्म रहने)

निर्णय नं. ३
 संस्थाको कार्यसञ्चालन तथा व्यवस्थापन गर्न एक विधानको आवश्यक हुने भएकोले निम्न वमोजिमको तीन सदस्य विधान मस्यौदा समिति गठन गर्ने सर्वसहमतिबाट निर्णय गरियो ।
संयोजकः- .............................
सदस्यः- ..............................
सदस्यः .................................

(नोटः.भेलामा उपस्थित अतिथि लगायत निर्वाचित पदाधिकारीहरुले हस्ताक्षर गरी निर्णय वन्द गर्ने)

     धन्यवाद ।।।


मितिः- 
श्रीमान प्रमुख जिल्ला अधिकारीज्यू,
  जिल्ला प्रशासन कार्यालय, चितवन।
           विषयः-संस्था दर्ता सम्बन्धमा।
महोदय
  हामी तपशील बमोजिमका व्यक्तिहरु संस्थापक पदाधिकारी रहने गरी ×.................................." नामक संस्था, संस्था दर्ता ऐन-२०३४ वमोजिम दर्ता गर्न चाहेकोले देहाय विवरण संलग्न गरी निवेदन गरेका छौ ।	
                   तपसील
१.संस्थाको नामः- 
२.उद्देश्यः- 
३.प्रारम्भिका तदर्थ समितिका पदाधिकारीहरुः- 
	सिं.नं.

४.आर्थक स्रोतहरुः- सदस्य शुल्क, आर्थिक सहयोग आदी। 
५.कार्यालयको ठेगानाः- 
								         निवेदक
                                                  दस्तखतः- ...................
                                                                अध्यक्षः- 




